1989L0284 — ET — 26.12.1997 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 13. aprill 1989, millega täiendatakse ja muudetakse direktiivi 76/116/EMÜ seoses väetiste kaltsiumi-, magneesiumi-, naatriumi- ja väävlisisaldusega (89/284/EMÜ) (EÜT L 111, 22.4.1989, p.34)

Muudetud:









▼B

NÕUKOGU DIREKTIIV,

13. aprill 1989,

millega täiendatakse ja muudetakse direktiivi 76/116/EMÜ seoses väetiste kaltsiumi-, magneesiumi-, naatriumi- ja väävlisisaldusega

(89/284/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100a, võttes arvesse komisjoni ettepanekut, ( 1 ) koostöös Euroopa Parlamendiga, ( 2 ) võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: tuleb vastu võtta meetmed siseturu järkjärguliseks väljakujundamiseks 31. detsembriks 1992; siseturg on sisepiirideta ala, kus on tagatud kaupade, isikute, teenuste ja kapitali vaba liikumine; nõukogu 18. detsembri 1975. aasta direktiivis 76/116/EMÜ väetisi käsitlevate liikmesriikide õigusaktide ühtlustamise kohta, ( 4 ) mida on viimati muudetud direktiiviga 88/183/EMÜ, ( 5 ) on kehtestatud tahkete väetiste turustamist reguleerivad eeskirjad; on osutunud vajalikuks laiendada kõnesolevat direktiivi nii, et see käsitleks ka nende väetiste kaltsiumi-, magneesiumi-, naatriumi- ja väävlisisaldust; direktiivi 76/116/EMÜ võib edaspidi kohaldada ka nende väetiste suhtes, mis sisaldavad ainult kaltsiumi, magneesiumi ja väävlit, ON VASTU VÕTNUD KÄESOLEVA DIREKTIIVI:







Artikkel 1

Direktiivi 76/116/EMÜ I lisas loetletud väetiste magneesiumi-, naatriumi- ja väävlisisaldust võib deklareerida tingimusel, et need sisaldused ei ole käesoleva direktiivi artiklis 2 märgitud minimaalkogustest väiksemad ja et asjakohane ►M1 EÜ väetis ◄ vastab jätkuvalt direktiivi 76/116/EMÜ nõuetele. Sellisel juhul lisatakse väetiseliigi nimetusele artikli 6 punktis b kindlaksmääratud märge.

Artikkel 2

Artiklis 1 osutatud ►M1 EÜ väetiste ◄ magneesiumi-, naatriumi- ja väävlisisaldust võib deklareerida üksnes juhul, kui asjakohane väetis sisaldab vähemalt:

— 2 % of magneesiumoksiidi (MgO) ehk 1,2 % Mg,

— 3 % naatriumoksiidi (Na2O) ehk 2,2 % Na,

— 5 % of vääveltrioksiidi (SO3) ehk 2 % S.

Artikkel 3

1. Ilma et see piiraks lõike 2 rakendamist, tuleb käesoleva direktiivi kohaldamisel deklareerida toiteelemendiks peetava kaltsiumi sisaldus ainult I lisas loetletud 1. ja 2. tüüpi väetiste puhul.

Liikmesriigid võivad näha ette, et nende territooriumidel turustatavate väetiste kaltsiumisisaldus väljendatakse oksiidvormis (CaO), elementvormis (Ca) või mõlemal viisil.

Kaltsiumoksiidisisalduse ümberarvutamisel kaltsiumisisalduseks kasutatakse järgmist valemit:

kaltsium (Ca) = kaltsiumoksiid (CaO) × 0,715

2. Direktiivi 76/116/EMÜ I lisa C osas osutatud ja lehtedele piserdamiseks mõeldud vedelväetiste lahustuva kaltsiumi sisalduse võib ette näha tingimusel, et see sisaldus ei oleks väiksem kui 8 % kaltsiumoksiidi (= 5,7 % Ca).

Artikkel 4

Käesoleva direktiivi ja selle lisade sätetele vastavate väetiste puhul võib kasutada märget “ ►M1 EÜ VÄETIS ◄ ”.

Artikkel 5

Liikmesriigid võivad näha ette, et nende territooriumidel turustatavate väetiste magneesiumi-, naatriumi- ja väävlisisaldus väljendatakse:

— oksiidvormis (MgO, Na2O, SO3),

— elementvormis (Mg, Na, S),

— või mõlemas vormis.

Naatriumoksiidi- ja vääveltrioksiidisisalduse ümberarvutamiseks naatriumi- ja väävlisisaldusteks kasutatakse järgmisi valemeid:

— naatrium (Na) = naatriumoksiid (Na2O) × 0,742,

— väävel (S) = vääveltrioksiid (SO3) × 0,400.

Juhul kui arvutatakse oksiidisisaldus, ümardatakse deklareeritav arv lähima kümnendkohani.

Artikkel 6

Kohustuslik märge väetise identifiteerimiseks:

a) “ ►M1 EÜ VÄETIS ◄ ” trükitähtedega;

b) väetiseliigi kirjeldus: — kas vastavalt direktiivi 76/116/EMÜ I lisale, kusjuures väetiseliigi nimetuse järel märgitakse sõnad “mis sisaldab…” ja väetises leiduvate käesolevas direktiivis osutatud toiteelementide nimetused või keemilised sümbolid. Käesoleva direktiivi I lisas osutatud toiteelementide järel võib lisada sulgudes arvud, mis näitavad direktiivis 76/116/EMÜ osutatud toiteelementide sisaldust, — või vastavalt käesoleva direktiivi I lisale;

c) iga toitaine tagatud sisaldus ning väetisi käsitlevate direktiivide lisades kindlaksmääratud toitainevormide ja/või toitainete lahustuvvormidena väljendatud tagatud sisaldused.

Liht- ja kompleksväetiste toitainesisaldus esitatakse massiprotsentides täisarvudena või vajaduse korral ühe kümnendkoha täpsusega.

Kui väetis sisaldab mitut deklareeritavat elementi, esitatakse nende sisaldused järgmises järjekorras:

N, P2O5 ja/või P, K2O ja/või K, CaO või Ca, MgO ja/või Mg, Na2O ja/või Na, SO3 ja/või S.

Toitainevormide ja toitainete lahustuvvormide sisaldused väljendatakse samuti protsentides väetise massist, välja arvatud juhul, kui direktiivi 76/116/EMÜ I lisas on selgesti ette nähtud, et need sisaldused tuleb väljendada teisiti.

Toitainevormid märgitakse nii sõnadega kui ka vastavate keemiliste sümbolitega, s.o lämmastik (N), fosfor (P), fosforpentaoksiid (P2O5), kaalium (K), kaaliumoksiid (K2O), magneesium (Mg), magneesiumoksiid (MgO), naatrium (Na), naatriumoksiid (Na2O), väävel (S), vääveltrioksiid (SO3), kaltsium (Ca) ja kaltsiumoksiid (CaO).

Artikkel 7

Artiklis 1 osutatud väetise magneesiumi-, naatriumi- ja väävlisisaldus väljendatakse ühel järgmistest viisidest:

— kogusisaldus protsentides väetise massist,

— kui element on vees täielikult lahustuv, deklareeritakse ainult vees lahustuva vormi sisaldus,

— kui vees lahustuv vorm moodustab vähemalt veerandi kogu sisaldusest, esitatakse kogu sisaldus ja vees lahustuva vormi sisaldus protsentides väetise massist.

Toitainete sisaldused määratakse direktiivi 76/116/EMÜ artiklis 8 osutatud analüüsimeetodite tingimuste kohaselt.

Artikkel 8

Deklareeritud kaltsiumi-, magneesiumi-, naatriumi- ja väävlisisalduse lubatud hälve on neljandik nende elementide deklareeritud sisaldustest, kuid CaO, MgO, Na2O ja SO3 puhul siiski mitte üle 0,9 protsendipunkti ehk mitte üle 0,64 protsendipunkti Ca, 0,55 protsendipunkti Mg, 0,67 protsendipunkti Na ja 0,36 protsendipunkti S.

Artikkel 9

Direktiivi 76/116/EMÜ I lisa muudetakse järgmiselt:

1. A ossa (Lihtväetised. III. Kaaliumväetised) lisatakse järjenumbri 7 all käesoleva direktiivi II lisas nimetatud ►M1 EÜ väetis ◄ kiseriit kaaliumsulfaadi lisandiga.

2. C ossa (Vedelväetised. 1. Lihtväetised) lisatakse järjenumbri 3 all käesoleva direktiivi II lisas vedelväetisena nimetatud ►M1 EÜ väetis ◄ kaltsiumnitraadi lahus.

Artikkel 10

1. Liikmesriigid võtavad käesoleva direktiivi järgimiseks vajalikud meetmed 12 kuu jooksul alates direktiivi teatavakstegemisest. ( 6 ) Liikmesriigid teatavad nendest viivitamata komisjonile.

2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike õigusnormide teksti.

Artikkel 11

Käesolev direktiiv on adresseeritud liikmesriikidele.









I LISA

VÄETISED, MILLES SISALDUVATEKS TOITAINETEKS ON PEAMISELT KALTSIUM, MAGNEESIUM VÕI VÄÄVEL







Järjenumber Väetiseliigi nimetus Andmed valmistamismeetodi ja oluliste komponentide kohta Minimaalne toitainete sisaldus (massiprotsentides) Andmed toitainete väljendusviisi kohta Muud nõuded Muud väetiseliigi markeeringuandmed Toitained, mille sisaldus tuleb deklareerida Toitainete lahustuvvormid Muud kriteeriumid 1 2 3 4 5 6 1 Kaltsiumsulfaat Looduslik või tehissaadus, mis sisaldab erineva hüdraatumisastmega kaltsiumsulfaati 25 % CaO 35 % SO3 Kaltsiumi- ja väävlisisaldus väljendatakse kogu CaO + SO3 sisaldusena Peenestusmäär: — vähemalt 80 % osakestest peab läbima 2 mm avadega sõela — vähemalt 99 % osakestest peab läbima 10 mm avadega sõela Võib lisada harilikke kaubanimesid Kogu vääveltrioksiid Ei ole kohustuslik: kogu CaO 2 Kaltsiumkloriidi lahus Tehislik kaltsiumkloriidi lahus 12 % CaO Kaltsium väljendatakse vees lahustuva CaO-na Kaltsiumoksiid Ei ole kohustuslik: taimede pritsimiseks 3 Elementaarne väävel Suhteliselt puhas looduslik või tehissaadus 9 % S (245 % SO3) Väävel väljendatakse kogu SO3-na Kogu vääveltrioksiid 4 Kiseriit Mineraalsaadus, mille peamine koostisaine on magneesiumsulfaatmonohüdraat 24 % MgO 45 % SO3 Magneesium ja väävel väljendatakse vees lahustuva magneesiumoksiidina ja vääveltrioksiidina Võib lisada harilikke kaubanimesid Vees lahustuv magneesiumoksiid Ei ole kohustuslik: vees lahustuv vääveltrioksiid 5 Magneesiumsulfaat Saadus, mille peamine koostisaine on magneesiumsulfaatheptahüdraat 15 % MgO 28 % SO3 Magneesium ja väävel väljendatakse vees lahustuva magneesiumoksiidina ja vääveltrioksiidina Võib lisada harilikke kaubanimesid Vees lahustuv magneesiumoksiid Ei ole kohustuslik: vees lahustuv vääveltrioksiid 6 Magneesiumkloriidi lahus Toode, mis saadakse tehisliku magneesiumkloriidi lahustamisel 13 % MgO Magneesium väljendatakse magneesiumoksiidina Kaltsiumi maksimaalne sisaldus: 3 % CaO Magneesiumoksiid









II LISA







Järjenumber Väetiseliigi nimetus Andmed valmistamismeetodi ja oluliste komponentide kohta Minimaalne toitainesisaldus (massiprotsentides) Andmed toitainete väljendusviisi kohta Muud nõuded Muud väetiseliigi markeeringuandmed Toitained, mille sisaldus tuleb deklareerida Toitainevormid ja lahustuvvormid Muud kriteeriumid 1 2 3 4 5 6 7 Kiseriit kaaliumsulfaadi lisandiga Kaaliumsulfaadi lisamise abil kiseriidist saadud toode 8 % MgO Magneesium väljendatakse vees lahustuva MgO-na 6 % K2O Kaaliumisisaldus väljendatakse vees lahustuva K2O-na Kogu MgO + K2O: 20 % Maksimaalne kloorisisaldus: 3 % Cl Võib lisada harilikke kaubanimesid Vees lahustuv magneesiumoksiid Vees lahustuv kaaliumoksiid Võib märkida ka kloorisisalduse, kui see on alla 3 % Cl 3 Kaltsiumnitraadi lahus Toode, mis saadakse kaltsiumnitraadi lahustamisel vees 8 % N Lämmastik väljendatakse nitraatlämmastikuna, kusjuures ammooniumlämmastikku võib olla kõige rohkem 1 % Vajaduse korral võib väetiseliigi nimetuse järele lisada ühe järgmistest märgetest: — lehtedele kandmiseks — toitelahuste valmistamiseks — väetusirrigatsiooniks Kogu lämmastik Võib märkida: — nitraatlämmastik — ammooniumlämmastik — kaltsium, kui on tegemist ühe 5. veerus ettenähtud kasutusega